O artistă a ajuns în centrul unui scandal de proporţii, după ce a dat cu maşina intenţionat peste un biciclist, iar vecinii se plâng că sunt terorizaţi de femeie, care îi vânează pe motiv că ar fi toţi agenţi secreţi.

O artistă a ajuns în centrul unui scandal de proporţii, după ce a dat cu maşina intenţionat peste un biciclist, iar vecinii se plâng că sunt terorizaţi de femeie, care îi vânează pe motiv că ar fi toţi agenţi secreţi. Diana K. se poate lăuda că este nu doar un artist, ci şi un personaj. Absolventă a Universităţii Naţionale de Arte Bucureşti, femeia a fost implicată într-un scandal de proporţii zilele trecute, când a dat intenţionat cu maşina peste un biciclist care i-a reproşat că nu i-a acordat prioritate.

"Mă aflam pe strada Vergului, când mi s-a tăiat fața. Am oprit şi i-am ciocănit în geam şi am mers mai departe, când lângă mine apare aceeași mașină. La aproximativ 100 metri, am fost lovit şi dărâmat de pe bicicletă, iar șoferul a fugit de la locul accidentului. M-am ridicat şi, după încă 150 metri, văd mașina parcată. Mă duc să vorbesc cu șoferul, dar acesta a dat cu spatele şi mi-a lovit bicicleta. Norocul meu a fost că prin zonă a trecut o mașină de poliție", a relatat tânărul lovit de şoferiţă, pe pagina "SalajanBike" de pe Facebook. Culmea, la întreaga scenă a asistat şi băieţelul conducătoarei auto, aflat pe locul din dreapta acesteia.

Vezi video integral aici!

Reporterii SPYNEWS au descoperit că femeia care s-a comportat ca un kamikaze pe drumurile publice are 43 de ani, câştigă bani din prestaţii artistice şi este cunoscută ca un cal breaz în cartier. Vecinii susţin că Diana îi filmează, îi ameninţă şi îi terorizează de ani de zile, pe motiv că toţi cei din jurul ei ar fi nişte spioni străini. Iar faptul că are probleme mari cu "duşmanii" din bloc îl recunoaşte chiar şoferiţa-kamikaze, care a postat în spaţiul virtual mai multe filme care nu necesită prea multe comentarii. "Individa îmbrăcată în negru a sărit la bătaie și mi-a rupt tricoul de pe mine apoi a încercat să mă atace cu o umbrelă neagră. Pe doamna Mutu am întrebat-o pentru ce face aceste lucruri, pentru că are o casă aranjată, are o pensie care îi ajunge. A început să rânjească la fel ca martora de la apartamentul 11, căreia i-a bătut în ușă să o salveze! Cea de pe scări m-a lovit în sânul stâng, rupându-mi tricoul. Bănuiesc că scopul era să rămân fără haine, ca să mă umilească cât mai tare", a explicat artista, în spaţiul virtual, motivul scandalului.

Un alt motiv de supărare pentru posesoarea de permis de conducere este că un vecin trece pe scară şi nu ridică pălăria în faţa ei. "Gălăgie teribilă pe holul blocului. Oare de ce? Păi trebuia să constat că trece Florin prin fața ușii mele și nu puteam să știu decât dacă eram provocată să ies. De ce trebuia să văd cum Florin trece pe la ușa mea? Păi Florin, care nu poartă pălărie, avea o pălărie de panama pe cap. Trebuia s-o văd. Așadar, Florin, care este mult prea bătrân ca să urce două etaje, când are lift, mi-a arătat de asemenea și cum respectă el doamnele din generația lui salutând din mers, în condițiile în care i-ar fi luat FIX o secundă să se oprească să dea binețe. Astfel că nu l-am întrebat pe el ce mai face, ci pe fundul lui care îmi defila în prim plan pe scările pe care le urca în mare grabă. Probabil că trebuia să ajungă mai repede la întâlnirea cu mama lui, doamna care ne-a onorat cu prezența la toate momentele importante din viața noastră când tata s-a dus într-o lume mai dreaptă", comentează şoferiţa.

"Rakeţii" îi fac zile negre

Un alt comentairu care spune foarte multe despre starea emoţională a artistei este următorul: "Încă se ascultă ordinele. Lumea nu este informată, încă. Cuvântul zilei: ÎNCĂ! Am citit îngrijorare în ochii unei băbuțe care participă din 1996, din câte îmi amintesc, fiind martor inclusiv la moartea tatălui meu, păzit strașnic să nu-mi transmită nimic înainte să-și dea duhul. Raketul șef de zonă (unul dintre ei) o tot asigura că n-o să pățească nimic, dar baba este informată de la surse mai dinamice: fiul ei. Am să fac o mișcare în anticipație spunându-le rakeților că în curând vor fi șantajați să câștige din atacarea țintei pentru că altfel vor plăti tot ce au făcut, adică să salveze sistemul".

Bântuită de "coincidenţe"

Şi, ca să demonstreze că serviciile nu dorm, femeia care şofează prin Bucureşti, cărându-şi pe locul din dreapta copilul minor, face nişte investigaţii în parcarea din faţa blocului...







Iar comentariile Dianei sunt de-a dreptul halucinante: "ULTRAJ este despre meci... oare? Dar taxiul care are nr. 44, la fel ca piesa Ucrainei de la Eurovision, ce-o fi? Aşadar, '89 (orice ar putea însemna acest număr) le-a adus niște bani (doar). Nu am avut inspirația să-l întreb cât a primit fiecare și dacă au fost mulțumiți. (...) Apoi a apărut taxiul cu farurile date pe fază lungă, cu indicativul 318. Îmi scapă semnificația acestui număr, dar cu siguranță 44 înseamnă ca și '89 ceva istoric. Ce-o fi? Așa scenarită... În mod normal, toate aceste coincidențe ar trebui să fie considerate exact ce par: coincidențe. Dar când stai lângă mașina avariată de jur-împrejur, cu oglinda din dreapta făcută praf și, într-un minut jumate, cât stai în fața blocului, ai parte de așa spectacol... Nu te mai poți gândi decât la o conspirație".